da en da nl ca da da de es da sv da da da da da da da da da da da da da da da da da da da da da da da sv en da ceb da da da da en da da da da da de da da da da da da da da da da da nl da en da da es nl da
100 forældrepar får hjælp til at bryde den negative sociale arv | TUBA
Den A.P. Møllerske Støttefond har bevilget 5,1 millioner kroner til en specialiseret indsats, der skal styrke 100 unge forældrepars individuelle og relationelle kompetencer. Indsatsen har fokus på forældrepar, hvor den ene eller begge er vokset op i familier med alkohol- eller stofmisbrug. Målet er, at erfaringerne skal munde ud i et målrettet kursusforløb, der kan komme mange flere forældrepar til gavn i fremtiden.
Ifølge Sundhedsstyrelsen angiver 510.000 voksne over 18 år, at de er vokset op i en familie med alkoholproblemer.Det svarer til knap 9 % af alle danskere over 18 år.
Den A.P. Møllerske Støttefond har netop bevilget 5,1 millioner kroner til en indsats, som skal bidrage til at bryde den negative sociale arv. Indsatsen er blevet til i et tæt samarbejde mellem de to nonprofitorganisationer Center for Familieudvikling og TUBA Danmark.
Center for Familieudvikling uddanner til dagligt fagpersoner og hjælper private til at håndtere familieudfordringer, alt imens TUBA Danmark yder gratis terapi til unge, der er børn af forældre ramt af misbrugsproblemer.
Opvækst spænder ben for forældrerollen
Konkret skal 100 forældrepar igennem et undervisningsforløb, der skal hjælpe dem med at skabe rammen for et trygt familieliv. Undervisningen har særlig fokus på deltagernes livsmestring, forældre- samt familiekompetencer.
”Mange af de unge, der er vokset op med forældre ramt af alkoholproblemer eller stofmisbrug, har brug for støtte for at kunne føle sig trygge i rollen som forældre. Vi håber, at vi med projektet kan bidrage til at få brudt med negative adfærdsmønstre og hjælpe de unge forældre med at øge deres tro på egne evner som forældre. Det er livsændrende at blive forældre for alle, men at blive forældre og samtidig være hunderæd for at gentage sine forældres adfærd gør ikke noget godt for nogen. Slet ikke når de unge samtidig kan have udfordringer i andre af livets forhold”, siger konstitueret landsleder i TUBA Danmark, Jann Sjursen.
45 % af de unge, der kommer i TUBA, har oplevet gentagen fysisk vold i deres barndom. 64 % har oplevet psykisk vold igennem deres barndom. Det kan præge deres evne til at indgå i nære relationer - både i parforholdet og som forældre.
“Det har altid været en drøm for mig at få min egen familie og at give dem det, som jeg ikke selv har haft. Men hvordan gør man det rigtigt, når jeg ikke selv har oplevet det? Det var for eksempel først, da jeg blev forælder, at det slog mig, hvor dårligt jeg selv var blevet behandlet. Det var det, der fik mig til at begynde i terapi i TUBA. Jeg var så bange for at komme til at gentage mønstrene fra min egen barndom, siger Rosa Eriksen, der er gift og mor til to.
40 % af de unge, der søger hjælp i TUBA, angiver, at de har henvendt sig for at få hjælp til deres par-, familie- eller forældrerolle.
Kendt kursus til forældrepar i nye klæder
Projektet svil tage udgangspunkt i det internationalt veldokumenterede kursus, PREP, der hjælper par til bedre at kommunikere.
Center for Familieudvikling har lang erfaring med at skabe sundere parforhold og et lavere konfliktniveau i familien ved hjælp af PREP.
”Vi ved fra vores arbejde på Center for Familieudvikling, at PREP kan styrke pars evne til at reducere destruktive konflikter og samtidig øge deres viden om, hvad der styrker et godt parforhold. Kurset er en håndsrækning til de voksne, men også en gave til børnene. Vi ved nemlig fra forskning, at parforholdet er afgørende for voksnes livskvalitet, men også har en stor betydning for børnenes trivsel og udvikling, siger direktør hos Center for Familieudvikling, Mattias Stølen Due.
TUBAs viden om målgruppen vil blive integreret i kursusforløbet, så forløbet tilpasses de særlige vanskeligheder og behov, som de unge, der er vokset op i familier med misbrug, har.
Projektet vil blive gennemført i løbet af de næste tre år. I den periode vil kurset blive justeret på baggrund af løbende erfaringer.
På sigt er det målet at skabe et målrettet kursus, der kan blive implementeret i organisationen og overgå til lokalafdelingernes almene tilbud, så indsatsen kommer mange flere forældrepar til gode.
For interviews, cases, fotos og yderligere kommentarer:
Ulla Johanne JohanssonTUBA Danmark / Presse- og kommunikationschef
Vesterbrogade 69, 1. tv
TUBA Danmark er en uafhængig nonprofitorganisation, der er specialiseret i at hjælpe unge, der er vokset op i familier med alkohol-og stofproblemer. Organisationen har siden 1997 tilbudt anonym rådgivning og terapi til unge mellem 14-35 år og er i dag i 34 kommuner. I 2021 var 3600 unge i et forløb i TUBA, mens 927 modtog rådgivning online. 17,7% har børn. De unge ønsker hjælp til blandt andet psykiske og følelsesmæssige problemer, relationelle problemer og problemer i forhold til uddannelse og arbejde.
Om Center for Familieudvikling
Center for Familieudvikling er en uafhængig nonprofitorganisation. Siden 2004 har centret arbejdet for tryghed og trivsel i de nære relationer. Center for Familieudvikling har specialiseret sig i opbygning af forebyggende og forskningsbaserede metoder og uddanner hvert år flere hundrede fagpersoner i at håndtere familieudfordringer i kommunalt eller privat regi. Desuden udbyder CFF også terapi til private.
Center for Familieudvikling samarbejder tæt sammen med danske og internationale forskere for at styrke forældrenes indbyrdes relation og derigennem skabe en tryg og tillidsfuld ramme omkring børns tryghed og trivsel.
Følg pressemeddelelser fra TUBA
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra TUBA
At skrive gør en forskel for unge fra familier ramt af misbrug13.9.2022 15:40:44 CEST | Pressemeddelelse
På organisationen TUBA Danmarks skriveskole lærer unge, der er vokset op i hjem ramt af misbrug, deres stemme og følelsesliv bedre at kende. I skriveprocessen får de redskaber til at forvandle en opvækst, der ikke altid har været let, til litteratur, der kan gøre os alle sammen lidt klogere. Onsdag d. 14. september kl. 16-18 fejrer TUBAs Skriveskole årgang 21/22 deres antologi ved en reception på Gyldendal.
75 unge fra familier ramt af misbrug får fælles frirum på højskole i Svendborg i uge 285.7.2022 11:30:11 CEST | Pressemeddelelse
11. juli-15. juli mødes 75 unge ml. 18-35 år fra familier ramt af misbrug på TUBAs sommerhøjskole i Svendborg. Det er 6. gang, at TUBA, der hjælper unge med at bearbejde senfølger efter en barndom med forældre med alkoholproblemer eller stofmisbrug, afholder højskolen. "Når jeg er sammen med andre fra samme baggrund som mig, kan jeg mærke, hvordan det styrker mit selvværd og min tro på, at jeg er god nok, som jeg er," siger en af deltagerne.
TUBAs kortfilm Mit barn udtaget til OFF2224.5.2022 13:59:55 CEST | Pressemeddelelse
TUBAs kortfilm Mit Barn er blandt de kortfilm, der er udvalgt til at konkurrere om at blive en af verdens bedste kortfilm på den internationale kortfilmfestival OFF22. Mit Barn sætter fokus på at blive forældre, når man selv er vokset op i en familie med alkoholproblemer. I alt er 123 kortfilm udvalgt blandt 4077 kortfilm fra hele verden.
100 ekstra behandlingspladser til børn og unge, der er vokset op i familier ramt af misbrug23.3.2022 16:00:00 CET | Pressemeddelelse
Københavns Kommune har afsat 1,3 millioner kroner til at nedbringe TUBAs venteliste i København med ca. 100 unge. Lige nu venter ca. 1250 på landsplan på at komme i behandling, halvdelen af dem har adresse i Københavns Kommune.
10 år med onlinerådgivning: De mest alvorlige henvendelser fra unge er steget14.3.2022 09:51:49 CET | Pressemeddelelse
I uge 11 er det 10 år siden organisationen TUBAs første onlinerådgivning åbnede. Selv om det er et jubilæum, der er værd at fejre, så markerer det også udgangen på to år med en stigning i de henvendelser, der har handlet om overgreb.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022